Oghul Qaimish

Oghul Qaimish (;  - 1251) Mongolen Inperioko hirugarren agintaria izan zen  Güyük Khan emaztea izan zen, khatun bat, eta bera ere Inperioko agintari nagusi izan zen, erregina-orde karguan, 1248an Güyük hil eta 1251an Möngke khan izendatu zuten arte. 

 Biografia 
Oghul Qaimish Merkit tribuan jaio zen eta 1220ko hamarkadan Güyükekin ezkondu zen. Senarraren jarduera politikoetan paper gutxi izan zuen, ez khan izan aurretik ezta bere agintaldian ere. 

Alargundu zenean, ordea, Inperioko buruzagitza lortu zuen Oghul Qaimishek, baina ez zen aginte eraginkorra izan. Aro nahasia izan zen, Khoja eta Naqu semeak askotan bere aurka aritu zirelarik. Bien bitartean, Batu Khan eta Sorghaghtani Beki aurkari politikoek aliantza eginez boteretik kendu zuten 1250ean, jarraian Sorghaghtaniren seme Möngke izendatzeko khan.

Agintetik apartatu ondoren, Oghul Qaimish bere seme Naquren estatu-kolpe saiakera hutsal batean inplikatua zen. Gaizki irten zitzaien ama-semeei, eta hala ere Möngke khanari men egiteari uko egin zion ama. Ondorioz, Möngkek espetxeratu egin zuen, ustez torturatu egin zuten eta aurrez erabakitako epaiketa baten ondoren, exekutatu egin zuten.

 Erreferentziak 

 Kanpo estekak 

Kategoria:Khatunak
Kategoria:Mongoliako khanak